นพเก้า เดชาพัฒนคุณ

นพเก้า เดชาพัฒนคุณ (เกิด 9 กันยายน พ.ศ. 2537)  เป็นนักแสดงและนายแบบชาวไทย เริ่มมีชื่อเสียงจากละครเรื่อง นับสิบจะจูบ (2564) และ ดวงใจเทวพรหม ตอน พรชีวัน (2567)

 ชีวิตช่วงแรก 
นพเก้า เดชาพัฒนคุณ เกิดเมื่อวันที่ 9 กันยายน พ.ศ. 2537 ในอำเภอเชียงคำ จังหวัดพะเยา เป็นบุตรคนเดียวของครอบครัว บิดารับราชการ​ทหารตามแนวชายแดน ส่วนมารดาประกอบอาชีพ​ค้าขาย 

เมื่อเรียนจบชั้นมัธยมศึกษา นพเก้าเลือกเรียนต่อในระดับอุดมศึกษาที่วิทยาลัยนิเทศศาสตร์ มหาวิทยาลัยรังสิต แต่ค่าใช้จ่ายค่อนข้างสูง ทำให้เขาเริ่มแคสงานโฆษณาเพื่อหารายได้พิเศษ ซึ่งเขาได้แสดงโฆษณากว่า 50 ตัว ในเวลาต่อมา งานโฆษณาเริ่มหายากขึ้นเรื่อย ๆ จึงตัดสินใจแคสงานแสดง โดยเริ่มจากโครงการ 2Moons Audition เพื่อเป็นนักแสดงในละครชุด เดือนเกี้ยวเดือน แต่เขาไม่ผ่านการคัดเลือก

 การทำงาน 
ในปี 2561 นพเก้ามีบทบาทเล็ก ๆ ในละครเรื่อง สะใภ้กาฝาก ออกอากาศทางช่อง 3 จากนั้นเขาได้แสดงละครเรื่อง ด้ายแดง นับเป็นละครยาโออิเรื่องแรก ๆ ที่กล่าวถึงเรื่องภพชาติและการกีดกันทางเพศในสังคม ซึ่งละครได้รับการตอบรับอย่างดี และธมน ผดุงไทย จาก เดอะสแตนดาร์ด วิจารณ์ละครในเชิงบวก ในปี 2564 นพเก้าแสดงนำครั้งแรกในละครเรื่อง นับสิบจะจูบ คู่กับภูมิพัฒน์ เอี่ยมสำอาง ดัดแปลงจากนวนิยายในชื่อเดียวกันของวาฬกลิ้ง เค-ซี วิลเลียมส์ จาก ทีนโว้ก ชื่นชมเคมีของนพเก้ากับภูมิพัฒน์และยกให้เป็นหนึ่งในละครชายรักชายที่ดีที่สุดในปีนั้น ในเดือนธันวาคม 2564 นพเก้าเซ็นสัญญาเป็นนักแสดงในสังกัดช่อง 3 

ในปี 2567 นพเก้าแสดงละครชุด ดวงใจเทวพรหม ซึ่งเขาแสดงนำในเรื่อง พรชีวัน คู่กับปุญญ์ปรีดี คุ้มพร้อม รอดสวาสดิ์  ดัดแปลงจากนวนิยายในชื่อเดียวกันของร่มแก้ว โดยเป็นภาคต่อของละครชุด สุภาพบุรุษจุฑาเทพ ตอน คุณชายปวรรุจ ละครได้รับการตอบรับอย่างดี โดยทำเรตติงเฉลี่ย 3.18 ซึ่งมากที่สุดในละครชุดนี้ แต่ละครได้รับคำวิจารณ์ที่หลากหลาย โดยเฉพาะเนื้อหาที่แตกต่างจากนวนิยาย วีรวัฒน์ อัจจุตมานัส จาก เดอะสแตนดาร์ด วิจารณ์ละครแบบผสมและชื่นชมเคมีของนพเก้ากับปุญญ์ปรีดี แต่มองว่าการแสดงของเขา "บางจังหวะดูพยายามและคุมอารมณ์ขึ้นลงให้สมูทไปกับคาแรกเตอร์ไม่ได้" 

 ผลงานการแสดง 
+สัญลักษณ์ หมายถึง ภาพยนตร์หรือละครโทรทัศน์ที่ยังไม่ได้ออกฉาย
 ภาพยนตร์ 
 ปี เรื่อง บทบาท ไม่ทราบ ตาม  เวย์

 โทรทัศน์ 
 ปี ชื่อ บทบาท ออกอากาศ หมายเหตุ	 2561 สะใภ้กาฝาก  อาทิตย์ รวิฌา​​  ช่อง 3   2562 ด้ายแดง  กรณ์ อริยะสกุล  ไลน์ทีวี   2564 นับสิบจะจูบ  นับสิบ  ช่อง 3  2567 ลออจันทร์  หม่อมหลวงสรุจ จุฑาเทพ  ละครชุด ดวงใจเทวพรหม ขวัญฤทัย  ​ใจพิสุทธิ์  ดุจอัปสร  ​พรชีวัน  2569 ตะวันลวง    วงศ์รวี 

 มิวสิกวิดีโอ 
 ปี เพลง ศิลปิน 2568 "You Like Me Too?"  แทงก์

 ผลงานเพลง 
 ปี  เพลง  หมายเหตุ 2563  "คิดได้"(กับ สพล อัศวมั่นคง)  อัลบั้ม บอยเฟรนส์ 2565 "ไหวอยู่ (แต่ก็รู้สึก)"  โปรเจกต์ค่ายเลิฟอีส ชวนน้องมาร้องเพลง 2567 "อย่าปล่อยมือ"(กับ นักแสดง ดวงใจเทวพรหม)  ประกอบงาน ดวงใจเทวพรหม Sports Day 2568 "แค่เธอก็พอ"  ประกอบโฆษณา เนสกาแฟ

 คอนเสิร์ต 
 ชื่อ วันที่ สถานที่  Be My Boyfriends Concert 19 ธันวาคม 2563 ยูเนี่ยน ฮอลล์  Dhevaprom Fan Con After Party 25 สิงหาคม​ 2567 พารากอนฮอลล์ 

 แฟนมีตติง 
 ชื่อ วันที่ ประเทศ สถานที่  2020 Kao Noppakao Global Fan Meeting 'Lucky No.9' 12 กันยายน 2563 ไทย โรงละครเคแบงค์สยามพิฆเนศ  3Plus The Moment Happy Love Day Fan Meeting Live on Stage 23-24 ธันวาคม 2566 สามย่านมิตรทาวน์  Kao Noppakao 1st Japan Online Fan Meeting 2021 24 พฤศจิกายน 2564 ญี่ปุ่น   Kao Noppakao Special Dinner Show In Japan 1 ธันวาคม 2566 โรงแรมแกรนเวียเกียวโต  KaoPP Fan Meet 2024 29 กันยายน 2567 ไทย ฟีนิกซ์แกรนด์บอลรูม  2024 Kao Noppakao Japan Fan Meeting「Kao School」 30 พฤศจิกายน 2567  1 ธันวาคม 2567 ญี่ปุ่น ชินากาวะเดอะแกรนด์ฮอลล์ (โตเกียว)  คลีโอโอซากะฮิงาชิ (โอซากะ) 

 รางวัลและการเสนอชื่อ 
+ ชื่อรางวัล ปีที่ถูกเสนอชื่อ สาขาที่เข้าชิง ผู้รับ และผลรางวัล รางวัล ปี สาขา ผู้รับ ผล  คมชัดลึก อวอร์ด	 2568 นักแสดงชายยอดนิยม  นพเก้า เดชาพัฒนคุณ   ซูมดาราอะวอดส์	 2564 คู่ฟินชิปเปอร์ซูม  นับสิบจะจูบ   ไนน์เอนเตอร์เทนอวอร์ดส์ 2567 คู่จิ้นแห่งปี  นพเก้า เดชาพัฒนคุณ   2568  2569   มายาทีวีอะวอดส์ 2568 หนุ่มเจ้าเสน่ห์	   คู่ขวัญแห่งปี   สยามซีรีส์อะวอดส์	 2564 คู่ขวัญจอแก้วยอดนิยม  นับสิบจะจูบ   ฮาวอะวอดส์	 2564 นักแสดงชายสุดฮอต นพเก้า เดชาพัฒนคุณ  

อ้างอิง

แหล่งข้อมูลอื่น



หมวดหมู่:นักแสดงชาวไทย
หมวดหมู่:นักแสดงชายชาวไทย
หมวดหมู่:นักแสดงสังกัดช่อง 3 เอชดี
หมวดหมู่:นักแสดงละครโทรทัศน์ชายชาวไทย
หมวดหมู่:นายแบบไทย
หมวดหมู่:นักแสดงจากจังหวัดพะเยา
หมวดหมู่:บุคคลจากวิทยาลัยนิเทศศาสตร์ มหาวิทยาลัยรังสิต
หมวดหมู่:พุทธศาสนิกชนชาวไทย